
Indukciós vulkanizáló berendezés gyártástechnológiája

A nyíregyházi ContiTech Magyarország Kft.-nél egy új indukciós vulkanizáló berendezés beüzemelése van tervben. Az eddigi gőz fűtést szeretnék lecserélni indukciós fűtéssel, ezzel időt és energiát megspórolva. Mivel a vulkanizálás nagy nyomáson történik, ezért a berendezés egy nyomástartó edénynek minősül. Ebből adódóan elengedhetetlen a berendezés áttervezése, ill. az átalakításhoz szükséges különböző alkatészek gyártástechnológiájának a kidolgozása, továbbá a szilárdságtani méretezés, ellenőrzés, végeselem szimuláció. Mivel ezek a berendezések teszik lehetővé a nagyipari gumigyártást, így kiemelt figyelmet kell szentelnünk a konstrukció megfele-lőségére, berendezés átalakított alkatrészeinek elkészítésére, figyelembe véve a szigorú biztonsági követelményeket is.
A vulkanizáló folyamatok eredményeként a nyers, képlékeny gumikeverékből egy rugalmas gumiterméket kapunk. A vulkanizálás sikerét 3 paraméter határozza meg: az idő, a hőmérséklet és a nyomás. A berendezés tervezésénél kellő figyelmet kell fordítanunk az illesztésekre. Jelen eset-ben a szerkezet hegesztett kötéseket tartalmaz, amelyben egy zárvány, vagy repedés akár emberi életekbe is kerülhet. Ezért a hegesztett kötéseket ellenőrizni kell, ill. a berendezést beüzemelés előtt mindenképp nyomáspróbának kell alávetnünk, hogy megbizonyosodjunk nincs-e hirtelen nyomásesés, vagy bármi jellegű rendellenesség.
Dolgozatom célja tehát a berendezés szilárdságtani méretezése, ellenőrzése, VEM szimulá-ció végrehajtása és gyártástechnológia kidolgozása. Továbbá egy kiválasztott alkatrészhez egy olyan számítógépes gyártástechnológiai szimuláció kidolgozása, amellyel bemutathatom a nagy-sorozatgyártás különböző formáit, amelyekkel lehetővé válik egy alkatrész gyors és pontos elké-szítése.



